text: [{"text_idx": "#000001", "text": "NiKoPaNi: Adbokasiya sa paghatag og emosyonal nga suporta buot ipakatap dinhi sa VSU"}, {"text_idx": "#000004", "text": "Atol sa DYDC Special Talk kagahapon Hunyo baynte nwebe ning tuiga, gibutyag ni Castan\u0303eda nga gibase niya ang maong greeting sa usa ka pagtimbaya nga iyang nakat-onan sa usa seminar sa kaulohan."}, {"text_idx": "#000006", "text": "Si Castan\u0303eda nagkanayon nga gibase usab niya ang maong pagtimbaya sa sugyot karon ni Marikina District Representative Bayani Fernando nga mao ang \u201cBating Pinoy\u201d. Kini hilabi na kay naay gisagubang ang nasud nga COVID-19 pandemic ug gipatuman ang social distancing ug gidiscourage ang physical contact."}, {"text_idx": "#000007", "text": "Dugang ni Castan\u0303eda nga buot niya kining mahimong tradisyon ug gesture nga magsugod sa VSU. Kinahanglan matud pa nga mapasbot sa isig ka tawo nga sa oras sa kalisdanan, naay andam nga maminaw ug mutabang kaniya \u201cNi-a ko para nimo\u201d. Kini matud pa importante hilabi na karong mga panahona nga adunay pandemic ug dako ang posibilidad sa mga anxiety ug depression sa publiko."}, {"text_idx": "#000008", "text": "Aduna usay lakang si Castan\u0303eda nga ma-institutionalize kini ug mahimong kumon nga pagtimbaya dinhi sa tunghaan. Plano usab ni Castan\u0303eda nga mahimong adbokasiya ang NiKoPani nga mabuhat usab sa ubang lugar o organisasyon. (Buen Josef C. Andrade)"}, {"text_idx": "#000010", "text": "DYDC-FM, naglunsad og kampanya alang sa mga biktima sa lunop sa Cagayan"}]